cyanic-selkie/wikianc huggingface dataset:
Lucius Tarquinius Collatinus
Familia
Tarquinii avus Arruns fuit, frater Lucii Tarquinii Prisci, quinti regis Romanorum. Pater eius Egerius erat, qui a Tarquinio Prisco Collatiae oppido Latino praepositus erat et ita filio suo cognomen Collatino tradidit. Lucretiam in matrimonium duxit, filiam Spurii Lucretii Tricipitini, qui postea primus consul suffectus creatus est.
De consulatu et exsilio
Quapropter statim post reges exactos Collatinus simul cum Iunio Bruto consul factus est (primi consules Fastorum fuerunt). Mox tamen magistratum abdicare et Lavinium cum omnibus bonis in exsilium proficisci coactus est, sive ob solam invidiam nominis quod memoriam regis invisi revocabat, sive quia filios sororis suae, Aquilios adulescentes, supplicio eripere conatus erat postquam interceptis litteris coniurationis adversus libertatem factae manifesti rei , restituendi regni consilium cepisse convicti sunt. Ita suspicionem populi in se ipsum converterat Collatinus, eo magis quod alter consul Brutus de propriis filiis eidem crimini haerentibus supplicium sumpserat. Postea Lavinii quiete consenuit et privatus mortem obiit.
Maruthas (episcopus Tagritensis)
Maruthas sive Marūtā (mortuus anno 649) fuit episcopus Tagritensis et scriptor in lingua Syriaca de rebus ecclesiasticis. Vita eius a successore Denha scripta est.
Ioannes Leussink
Ioannes (Theod.: Hans) Leussink (natus 2 Februarii 1912 oppido Schüttorf, mortuus 16 Februarii 2008 Carolsruhae) professor et vir publicus Germaniae fuit.
Quintus Sanquinius Maximus
Quintus Sanquinius Maximus (natus ignoto anno, mortuus ante annum 47) senator Romaus primo saeculo post Christum natum fuit. Pater eius, ut aliqui putant, IIIvir monetalis Marcus Sanquinius erat. Ipse 1 Februarii 39 in locum Caligulae imperatoris ad usque 30 Iunii consul suffectus factus est. Sunt, qui credant eum eodem tempore praefectum urbi fuisse. Anno 46 legatus Augusti pro praetore Germaniae Inferioris factus est et in Germania mortuus est.
Ioannes Leussink
Cursus honorum
22 Octobris 1969 Leussink a Gulielmo Brandt cancellario foederali Administer Foederalis Eruditionis et Scientiae nominatus est, quamquam nullius factionis sodalis erat. 15 Martii 1972 a magistratu se recessit, quod sine auctoritate factionis consilia sua adipisci non potuit.
Allen Paroecia
Allen Paroecia (Anglice:  Allen Parish, Francice Paroisse d'Allen) est Ludovicianae paroecia civilis in Civitatibus Foederatis Americae 26440 incolarum (anno 2000). Paroecia, cuius caput est urbs Oberlin, anno 1912 creata est. In hoc paroecia octava pars incolarum (accurate 12.3%) haud Anglice domu loquitur, aliqui Francice aut Cajun (6.22%) loquuntur.
Ascension Paroecia
Ascension Paroecia (Anglice:  Ascension Parish, Francice  Paroisse de l'Ascension) est Ludovicianae paroecia civilis in Civitatibus Foederatis Americae 76627 incolarum (anno 2000). Paroecia, cuius caput est urbs Donaldsonville, anno 1807 creata est. In hoc paroecia solus vigesima pars incolarum (accurate 5.8 %) haud Anglice domu loquitur, aliqui Francice aut Cajun (2,8%) loquuntur.
Cognomen
V
Cognomen Cognomen コグノーメン Cognome Cognomen Cognomen
Assumption Paroecia
Assumption Paroecia (Anglice:  Assumption Parish, Francice Paroisse de l'Assomption) est Ludovicianae paroecia civilis in Civitatibus Foederatis Americae 23388 incolarum (anno 2000). Nomen origine est Assumptio Beatae Mariae Virginis. Paroecia, cuius caput est urbs Napoleonville, anno 18creata est. In hoc paroecia quinta pars incolarum (accurate 19 %) haud Anglice domu loquitur, multi Francice e Acadia aut Cajun (17,8%) loquuntur.
Nux avellana
Nux avellana est fructus arborum generis Coryli et ergo nuces nonnullarum plantarum specierum huius generis comprehendit, praecipue nuces speciei Corylus avellana. Nux a formá sphaericá ad ovatam fere est, circa 15–25 mm longa, et 10–15 mm diametro, externo folliculo fibrato, qui testam levem circumdat. Nux septem vel octo menses post pollinationem matura de folliculo excidit. Nucleus seminis edulis est, crudus aut assus, vel in glutinationem molitus. Semini est cutis tenuis et brunneus, quae ante coquendum aliquando amovetur.
Nuces avellanae in confectionario ad pralines conficiendas adhibentur. Oleum nucum avellanarum, e nucibus avellanis expressum, saporem gravem habet, atque oleum coquendi late adhibetur. Turcia plures nuces avellanas in orbe terrarum fert.
Nuces avellanae proteino, adipe monounsaturatá, vitamino E, mangano, multisque aliis nutrimentis essentialibus praeditae sunt.
Nucibus avellanis dies vicensima secunda mensis Fructidoris in calendario republicano Francico dicata est.
Historia
Indicia magnariae nucum avellanarum rationis abhinc annorum 8000 fere, aevo mesolithico, in magná tenuíque foveá scrutorum Colonsay in insulá Scoticá anno 1995 inventa sunt. Quae indicia in reliquis nonnullorum centenarum milium ambustarum nucum avellanarum testarum consistunt. Nuces avellanae inventae sunt in aliis locis archaeologicis mesolithicis, sed raro talibus numeris vel in unam foveam contractae. Quae nuces secundum computationem radiocarbonicam ex aevo 7720+/-110BP sunt, quod circa annum 6000 a.C.n. valet. Loci in Britannia similes solum Farnhamiae in Surria et Cass ny Hawin in Monapia inventi sunt.
Gnaeus Domitius Afer
Gnaeus Domitius Afer (natus ignoto anno, mortuus anno 59) senator Romanus et orator praeclarus fuit.
Origo
Afer humili loco Nemausi in Gallia Narbonensi provincia natus est.
Cursus honorum
Anno 25 praetor electus est, tum delator in senatu fuit: Anno 26 Claudiam Pulchram, quae amica Agrippinae, Germanici uxoris, erat, accusavit. De delatore iuvene Tacitus dixit: "is recens praetura, modicus dignationis et quoquo facinore properus clarescere, crimen impudicitiae, adulterum Furnium, veneficia in principem et devotiones obiectabat. Afer primoribus oratorum additus, divulgato ingenio et secuta adseveratione Caesaris qua suo iure disertum eum appellavit. mox capessendis accusationibus aut reos tutando prosperiore eloquentiae quam morum fama fuit, nisi quod aetas extrema multum etiam eloquentiae dempsit, dum fessa mente retinet silentii impatientiam". . Anno 39 a Caligula matrem ulcisci cupienti in senatu longa oratione accusatus, arte oratoria imperatoris velut fractus nihil respondit nisi imparem esse tam diserto adversario simulavit : qua una ratione damnationem vitavit, dum victoria elatus et sese magnum oratorem iam credens Caligula ad clementiam sese convertit. Quin etiam statim consul suffectus cum ipso Caligula designatus est, dimissis  ante tempus prioribus consulibus. Anno 49 curator aquarum factus est. Claudio imperatore etiam patronus fuit. Anno 59 ebriositate mortuus est. Heredes filios adoptivos fecit.
Opera
Afer orator maximus sui aetatis aestimatus est. De eius orationibus fragmenta tantum supersunt: Quintilianus praeterea nonnulla urbane dicta ex orationibus recitavit.
Scythia
Scythia (Graece Σκυθία) fuit regio Asiae mediae ubi habitabant Scythae a saeculo 9 a.C.n. fere usque ad saeculum secundum p.C.n..
Beauregard Paroecia
Beauregard Paroecia (Anglice:  Beauregard Parish, Francice Paroisse de Beauregard) est Ludovicianae paroecia civilis in Civitatibus Foederatis Americae 32986 incolarum (anno 2000). Paroecia, cuius caput est urbs De Ridder, die 12 Iunii 1912 creata est. In hoc paroecia vigesima pars incolarum (accurate 4.6 %) haud Anglice domu loquitur.
Flushing Meadows
Flushing Meadows (scilicet "Prata Flesingenses") est hortus publicus in comitatu Reginensi urbis Novi Eboraci, ob exhibito mundiali anno 1939 inceptus. Origo nominis est urbs Bataviensis Flesinga vel Ulysinga.
Caddo Paroecia
Caddo Paroecia (Anglice:  Caddo Parish, Francice Paroisse de Caddo) est Ludovicianae paroecia civilis in Civitatibus Foederatis Americae 252,161 incolarum (anno 2000). Paroecia, cuius caput est urbs Shreveport, anno 1838 creata est. In hoc paroecia minima pars incolarum (accurate 3.8 %) haud Anglice domu loquitur.
Bossier Paroecia
Bossier Paroecia (Anglice:  Bossier Parish, Francice ) est Ludovicianae paroecia civilis in Civitatibus Foederatis Americae 98310 incolarum (anno 2000). Paroecia, cuius caput est urbs Benton, anno 1843 creata est. In hoc paroecia vigesima pars incolarum (accurate 5.6 %) haud Anglice domu loquitur.
Ulala
Ulala (Russ. Горно-Алтайск, Gorno-Altaisk ) est urbs in meridie Russiae sita. Caput et urbs unica rei publicae Altai est. Incolas 63 845 habet anno 2019.
Historia
Initio saeculi undevicesimi pauci loco urbis hodiernae habitant. Anno 1824 colonistae e Bisco huc advenerunt et rus a flumine Ulalam nominatum condiderunt. Missio Altaica spiritualis ab anno 1831 in urbe laborabat. Anno 1922 Ulala caput Regionis autonomae Oiroticae facta erat, quae ab anno 1948 Montano-Altaica vocabatur et anno 1993 res publica autonoma Russiae proclamata est.
Dies Sanctorum Innocentium
Dies Sanctorum Innocentium est commemoratio diei 28 Decembris, quo Herodes rex Iudaeae secundum Biblia Sacra omnes infantes apud Bethlehem occidi iussit.
Nexus externi
Kindermord in Betlehem Massacre of the Innocents
Vita Sancti Willibaldi
Vita Sancti Willibaldi, Hodoeporicon ab editoribus nonnullis nuncupata, est narratio peregrinationis Willibaldi ad Terram Sanctam. E Wessexia ortus, Willibaldus anno 724 peregrinationem suscepit. Postea episcopus Eystettensis factus est. Narratio a cognata eius, nomine Hugeburc, conscripta est.
Ioannes Lydgate
Ioannes Lydgate de Bury (natus Lidgate in vico Suffolciae circa annum 1370; mortuus circa annum 1451 ) fuit monachus Benedictinus et poeta Anglicus.
Christophorus Bondelmontius
Christophorus Bondelmontius sive de Bondelmontibus, nomine Italiano Cristoforo Buondelmonti (Florentiae natus anno 1386; mortuus post annum 1430), religiosus Franciscanus, fuit peregrinator et scriptor de topographia Graeciae.
Auctor fuit libri Latini, multis tabulis geographicis muniti, de navigatione litorum insularumque Graecarum a Corcyra usque ad Constantinopolim, titulo Liber insularum Archipelagi; quam navigationem ipse anno fere 1414 primum fecerat. Librum etiam titulo Descriptio Cretae anno 1417 confecit et amico Nicolao Niccoli Florentiae misit.
In insula Andro degens librum Graecum manu scriptum emit in quo opus Horapollinis, titulo Hieroglyphica, continebatur.
Gnaeus Domitius Corbulo
Gnaeus Domitius Corbulo (natus circa annum 7; mortuus est anno 67) senator Romanus atque vir militaris fuit. Patria Corbulonis Peltuinum fuit.
Familia
Pater eius eiusdem nominis praetor ac delator tempore Tiberii imperatoris erat, mater Vistilia. Ipse frater ex matre fuit Miloniae Caesoniae, uxoris Caligulae imperatoris. Uxorem Cassiam Longinam duxit, ex qua inter alias filiam Domitiam Longinam habuit, quae primo Lucio Aelio Plautio Lamiae Aeliano, consuli suffecto anno 80, postea Domitiano nupsit.
Cursus honorum
Sorore Caesonia suadente anno 39 consul suffectus creatus est.
In Germania
Caligula caesus anno 41 cursum honorum Corbulonis interrupit, sed anno 47 a Claudio imperatore legatus Germaniae Inferioris factus est. Feliciter contra Chaucos pugnavit, quorum ducem Gannascum caedi iussit. Frisios in novas sedes duxit. Anno 47 metu Corbulonis "Claudius adeo novam vim in Germanias prohibuit, ut refrri praesidia cis Rhenum iuberet ." Corbulo obtemperabat nolens, sed, "ut miles otium exueret, inter Mosam Rhenumque trium et viginti milium spatio fossam perduxit, qua incerta Oceani vitarentur". Haec "Fossa Corbulonis" etiam adhuc cognosci potest.
Armenia et Syria
Anno 52/53, post tempus diutius sine magistratu, proconsul Asiae factus est. Cum Nero imperium suscepisset, Corbulo in Armeniam missus est, ut Tiridatem I, regem eius civitatis a Persis missum pelleret. Anno 58 Tigranem VI regem Romae eruditum in Armeniae imposuit. Corbulo legatus Augusti pro praetore Syriae factus est. Sed anno 61, cum Tigranes in regnum Persarum invasit, victus et Armenia expulsus est. Anno sequente etiam Lucius Iunius Caesennius Paetus legatus Augusti pro praetore Cappadociae a rege Armeniae victus est. Tiridates autem post victoriam Nerone acceptus et anno 66 Romae coronatus est.
Mors
Cum anno 67 in Iudaea populus rebellaret, Nero Vespasianum successorem in Syria fecit, Corbunonem in Graeciam revocavit et ei mortem voluntariam iussit.
Bienville Paroecia
Bienville Paroecia (Anglice:  Bienville Parish, Francice Paroisse de Bienville) est Ludovicianae paroecia civilis in Civitatibus Foederatis Americae 15752 incolarum (anno 2000). Paroecia, cuius caput est urbs Arcadia, die 14 Martii 1848 creata est. In hoc paroecia minima pars incolarum (accurate 2.0 %) haud Anglice domu loquitur.
Caldwell Paroecia
Caldwell Paroecia (Anglice:  Caldwell Parish) est Ludovicianae paroecia civilis in Civitatibus Foederatis Americae 10560 incolarum (anno 2000). Paroecia, cuius caput est urbs Columbia, anno 1838 creata est. In hoc paroecia minimima pars incolarum (accurate 3.3 %) haud Anglice domu loquitur.
Liber insularum Archipelagi
Liber insularum Archipelagi est opus Latinum, tabulis geographicis munitum, de navigatione litorum insularumque Graecarum a Corcyra usque ad Constantinopolim. Addunter tabulae Siciliae, Sardiniae, Corsicae. Cuius operis, a Christophoro Bondelmontio religioso Franciscano, scripti, prima recensio anno 1420 cardinali dicatum est. Ultima recensio, longa praefatione adnotationibusque antiquariis munita, anno 1430 confectum est. Textus et tabulae in multis examplaribus manuscriptis servantur. Exemplar bibliothecae Laurentianae hunc titulum habet: "Christophori Ensenii ad reverendissimum patrem Iordanum cardinalem Descriptio Cicladum aliarumque insularum".
Exstant etiam versiones Italicae tres, versio Neograeca, versio Anglica.
Quintus Terentius Culleo
Quintus Terentius Culleo (quando natus mortuusve sit, nescimus) senator Romanus primo saeculo post Christum natum fuit. Pater eius eiusdem nominis Augusto regnante proconsul Siciliae erat. Ipse anno 40 a 13 Ianuarii consul suffectus factus est.
Herpetotheriinae
Herpetotheriinae (binomen a Trouessart anno 1879) est subfamilia mammalium marsupialium.
Cymbopogon
Cymbopogon (nomen botanicum a Curtio Sprengel anno 1815 statutum) est genus plantarum in Asia et Africa Septentrionali sponte crescentium. Variae species ab hominibus coluntur ad olea essentialia producenda, quae in coquina et medicina necnon aliis modis utilia sunt. Quod genus plantarum Latinitate communi iuncus odoratus appellari licet.
Index societatum aeronauticarum
Societates aeronauticae (selectio):
Francisca Neri
Francisca Neri (Tridenti in Italia die 10 Februarii 1964 nata), actricis Rosalbae Neri filia, est ipsa actrix Italiana.
Gaius Laecanius Bassus
Gaius Laecanius Bassus (quando natus mortuusve sit, nescimus) senator Romanus primo saeculo post Christum natum fuit. Patria Laecanii Pola oppidum in Istria paeninsula fuit. Ibi familia figlinas maximas possidebat. Anno 32 praetor urbanus factus est, anno 40 a 13 Ianuarii consul suffectus fuit. Filius eius Gaius Laecanius Bassus anno 64 consul ordinarius creatus est.
Imitation of Life (pellicula 1959)
Imitation of Life  est pellicula anno 1959 a Douglas Sirk, moderatore cinematographico Americano, secundum mithistoriam Fannie Hurst creata, in qua de difficultatibus rationum inter gentes in CFA et eodem tempore inter matres et filias enarratur. Iam anno 1934 pellicula (vide Imitation of Life) secundum ipsam fabulam a Ioanne M. Stahl facta erat. In pellicula agunt clari histriones :
Avoyelles Paroecia
Avoyelles Paroecia (Anglice:  Avoyelles Parish, Francice Paroisse des Avoyelles) est Ludovicianae paroecia civilis in Civitatibus Foederatis Americae 41481 incolarum (anno 2000). Paroecia, cuius caput est urbs Marksville, die 31 Martii 1807 creata est. In hoc paroecia quinta pars incolarum (accurate 20.9 %) haud Anglice domu loquitur, maxima pars eorum Francice aut Cajun (17.64 %) loquuntur.
Tagritum
Tagritum (Arabice Tikrit) est urbs Iraquiae.
Spurius Lucretius Tricipitinus
Spurius Lucretius Tricipitinus (nescimus, quando natus sit, mortuus 509/508 a.C.n.) primo anno reipublicae liberae Romanae consul factus est in locum Lucii Iunii Bruti mortui. Ipse vero paucis post diebus obiit. De persona mythica potius quam historica agitur.
Familia
Pater erat Lucretiae, quae mortem sua manu petivit, postquam Sextus Tarquinius, filius Lucii Tarquinii Superbi ultimi regis Romanorum, ei vim attulit. Hoc crimen Romanos ad regem ex urbe expellendum impulit.
Tagritum
Geographia
Urbs apud flumen Tigris iacet.
Spurius Lucretius Tricipitinus
Cursus honorum
Tarquinio Superbo regnante Lucretius praefectus urbi Romae fuit, Tarquinio expulso primus Interrex suffragium consulum ordinavit. Lucio Iunio Bruto proelio contra Porsennam necato consul suffectus creatus est. Sed ante annum finitum magistratum obiit, Marcus Horatius M.f. Pulvillus ei successit.
Tagritum
Historia
Civitas a rege Sapor I saeculo 3 p.C.n. condita est. Anno 559 primus episcopus christianus Tagrito institutus fuit. Anno 637 ab Arabis musulmanis captum est et saeculo 11 a Selgiukidis.
Post Primum bellum mundanum regio fluminis tigris pars Mesopotamiae britannicae fuit. Hodie ad rem publicam Iraquiam pertinet, sed anno 2014 Civitas Islamica ibi regimen instituit.
Cultura
Museum Tagriti anno 2003 bello et 2014/2015 Civitate Islamica devastatum est.
Nuptiae Romanae inter duos viros celebratae
Secundum leges Romanas, coniugium erat coniunctio viri feminaeque. Tamen, per simulationem, nonnullae nuptiae duorum virorum ne vera Romae celebratae sunt quarum notissimae erant illae, quibus Nero se duobus servis, Pythagorae et Sporo adiunxit, quorum hunc, castratum, uxorem duxit, sed illi nupsit, quo facto imperator ipse uxor sui servi ut ita dicam factus est. Non constat num hae nuptiae ex amore factae sint vel ex libidine. Videtur veri similius haec facta esse quod insanior Nero se in contemptionem populi Romani adducere maxime cuperet.
Petrus Citati
Petrus Citati (Florentiae die 20 Februarii 1930 natus; Roccamare in Tuscania die 28 Iulii 2022 mortuus) fuit scriptor, diurnarius, et litterarum peritus Italicus, qui anno 1981 operis Vita breve di Katherine Mansfield gratia praemium Bagutta annoque 1984 libri Tolstoj gratia Praemium Strega accepit.
Nuptiae Romanae inter duos viros celebratae
Imperator Elagabalus etiam servo Hierocli et Zotico nupsit, aeque ac Nero Pythagorae. Saepe Elagabalus etiam Hierocli permittebant erum verberare quod fiebat cum simulaverat se in adulterio deprehensam esse. Tamen his nuptiis controversiam generare in animo habebat, nec exemplum, quasi rem iudicatam, dare quo alicui viro in coniugium cum altro viro ingredi liceret. Coniugia huius generis Romanis displiciebant non quod crederent nuptias inter duos viros celebratas sanctitatem huius moris violaturas esse, id quod multi nunc credunt, sed quia credebant civem ingenuum se iungere cum alio viro non debere. Romanis enim, qui artes militares magni aestimaverunt, adultus, se praebens pathicus, has virtutes praestare non visus est. Qui etiam recentius, cum, plurimi Christiani facti essent, doctrina Christiana affici magis coepti sunt, ut crederent si qui vir cum alio iungeret, hoc esse dedecori magno.
Lucius Horatius Barbatus
Lucius Horatius Barbatus (nescimus, quando natus quandove mortuus sit) senator Romanus saeculi quinti a.C.n. fuit.
Cursus honorum
Horatius anno 425 a.C.n. una cum Tito Quinctio L.f. Poeno Cincinnato (vel Lucio Quinctio L.f. Cincinnato), Lucio Furio Medullino atque Aulo Sempronio Atratino tribunus militum consulari potestate electus est. Hoc anno Veientibus indutiae viginti annorum et Aequis trium annorum datae sunt
Seianus (discretiva)
Seianus haec significat:
Platoon
Platoon est pellicula anno 1986 a Oliverio Stone, moderatore cinematographico Americanus, creata, in qua de Bello Indosinensi (adhuc hodie maximum pecuniae exitum pellicularum huius generis cum 1380000000 dollaris exactis habuit) enarratur. In pellicula, quam homines docti Americani Pellicularum Instituti inter Centum celeberrimas pelliculas enumerant, agunt clari histriones. Musica famosa "Adagio for Strings" ex Samuel Barber auditur in pellicula.
Calcasieu Paroecia
Calcasieu Paroecia (Anglice:  Calcasieu Parish, Francice Paroisse de Calcasieu) est Ludovicianae paroecia civilis in Civitatibus Foederatis Americae 183,577 incolarum (anno 2000). Paroecia, cuius caput est urbs Lake Charles, die 24 Martii 1840 creata est. In hoc paroecia quasi decima pars incolarum (accurate 8.7 %) haud Anglice domu loquitur, aliquii Francice aut Cajun (5.98%) loquuntur.
Albula (praefectura Franciae)
Albula, Francogallice Aube, est praefectura regionis Campaniae et Arduennae Franciae. Praefectura a flumine Alba nuncupata est. Caput praefecturae est urbs Trecae.
Aula regia
Aula regia vel Curia regia vel Curia Regis erat concilium quod regem Visigothorum elegit. Membra curiae erant maiores (comites et seniores palatii), ecclesiastici, et gardingi, praeter membros offici palatini.
Aula suffecit concilium senecum. Erat alter concilium regni Visiothorum praeter senatum et concilium Toletanum
Pagus Romitus
Pagus Romitus (Italiane: Il Romito) est vicus Italiae in municipio Pontis Herae circiter 1 519 incolarum, in provincia Pisana, in Valle Arni Inferiore, in Valle Herae et in Tuscia Regione. Incolae Pagi Romiti Romitenses appellantur.
Sextus Iulius Iullus
Cursus honorum
Iulius anno 424 a.C.n. tribunus militum consulari potestate electus est. Collegae Lucius Sergius L.f. Fidenas II, Appius Claudius Ap.f. Crassus, Spurius Nautius Sp.f. Rutilus fuerunt. Eo anno ludi bello in Veios et Aequos vota habitae sunt, postquam anno superiore indutiae constitutae sunt. Praeterea tribuni senatus consultum efficerunt, qua anno proximo consules et patricios eligerentur. Id contra voluntatem tribunorum plebis fecerunt.
Ricordati di me
Ricordati di me est pellicula anno 2003 a Gabriele Muccino, moderatore cinematographico Italico, creata, quae enarrat mediis ordinis civium familiae vitam et difficultates praecipue amatorias. In pellicula agunt clari histriones :
Hugo-Ball-Gymnasium
Hugo-Ball-Gymnasium est gymnasium Hugoni Ball dicatum et unum ex tribus gymnasiis Pirminisensnae in Germania. 900 discipuli facultatem habent discendi complures linguas a 67 magistribus velut: Britannicam, Francogallicam, Latinam, Hispanicam, Italicam et fortasse Graecam.
Italia septentrionalis
Italia septentrionalis est pars Italiae, quae ad septetrionem spectat, constans e regionibus Vallis Augustana, Pedemontium, Liguria, Langobardia, Venetia, Aemilia-Romania, Tridentinum et Tirolis Meridionalis, Forum Iulii-Venetia Iulia, quae quondam Galliam Cisalpinam constituebant.
Sebastianus Haffner
Sebastianus Haffner (natus Raimund Pretzel Berolini die 27 Decembris 1907 – ibidem mortuus es die 2 Ianuarii 1999), causidicus, fuit clarus scriptor et diurnarius Germanicus Nazismi adversarius postquam mense Augusto 1938 e Germania in Angliam fugerat contra Adolfum Hitler sub alieno nomine Sebastiano Haffner ad familiam in patria tegendam scripsit
Penelope Cruz
Penelope Cruz Sánchez (nata Alcovendis in Hispania die 28 Aprilis 1974) est actrix Hispanica.
Iacobus Kunst
Iacobus Kunst, Nederlandice Jaap Kunst (1891–1960), fuit gravis ethnomusicologus Nederlandensis, qui praecipue in gamelan Indonesiae musicam cognitam se incubuit. Vocabulum ethnomusicologiam excogitavit, musicologiam comparativam, priscum vocabulum, contradicens.
Vita
Kunst natus est Groningae in urbe die 12 Augusti 1891, filius binorum musicorum, et violinā canere coepit duodeviginti menses natus. Gradu in iurisprudentia apud Universitatem Groningen anno 1917 ei concesso, victum iurisconsultus et argentarius duos annos quaesiit. Iter in Indiis Orientalibus Nederlandicis cum trinione chordarum faciens, in Iava commorari instituit, et stationem reipublicae Bandung in urbe accepit. Interdum musicae Indonesiae studiosus esse coepit, praecipue musicae Iavanicae.
Pro Museo Bataviano archivum instrumentorum musicorum, impressionum phonographicorum, libroprum et photographematum constituit. Anno 1936, ad Nederlandiam rediit, ubi anno 1936 curator creatus est Instituti Tropici Regalis Amstelodami, quod unum ex institutis maximi momenti eius generis in Europa factum est.
Kunst mortuus est Amstelodami die 7 Decembris 1960.
Bibliographia selecta
Etiam edidit Kunst conlocationes carminum folkloricorum Nederlandensium et Novaguineensium.
Specismus
Specismus est iurum diversorum entibus ob eorum speciem datio. Terminus a Britannico psychologo Richardo D. Ryder anno 1973 creatus est ut praeiudicata opinio contra non humana entia, in corporalibus differentiis constans itaque sine causa morali, sonetur. De quoque misanthropia dici potest: odio hominum omnium solummodo quod homines sunt. Scripsit Ryder anno 1975: "Voce q.e. 'specismus' utor ad latam ab hominibus alias contra species gestam discriminationem describendam ... Specismus est discriminatio, et velut omnis discriminatio similitudines inter rem discernentem et rem discretam praetermittit."
Termino praecipue iurum animalium actores utuntur, nam irrationale sit seu improbum entia sensitiva tamquam res parvas possessionesve putare. Alii autem philosophi scientiarumque periti specismum acceptabilem, immo commendabilem, defenderunt philosophiam.
Thomas Regan philosophus omnia animalia iura naturalia tenere arguit, atque infas esse propter quandam rationabilitatis inopiam minus ea aestimare, quam infantes et morbo mentis infirmi speciae nostrae socii aestimentur.
Petri Singer argumenta philosophica contra specismum ex aequali lucrorum consideratione constant.
Silvius Orlando
Silvius Rolandus, Italiane Silvio Orlando, (natus die 30 Iunii 1957 in Neapoli) est histrio Italicus qui in pelliculis a praeclaris Italicis moderatoribus cinematographicis ductis, egit, exempli gratia a Ioanne Moretto, Daniele Luchetto, Carolo Mazzacurato, Gabriele Salvatore. Anno 2006 praemium David di Donatello propter pelliculam Il caimano in qua Rolandus Silvium Berlusconem egit.
Ericus Hobsbawm
Ericus Hobsbawm (Eric John Ernest, saepius E. J. Hobsbawm; Alexandriae natus die 9 Iunii 1917; Londinii die 1 Octobris 2012 mortuus) fuit Anglicus rerum historicarum mundi et politicarum scriptor; fuit etiam sodalis factionis communisticae Angliae.
Vita
Parentes fuerunt Leopoldus Percy Hobsbaum et Helena "Nelly" Grün, ambo stirpis Iudaicae. Puer Vindobonae Berolinique habitabat, sed parentes cum eo Anglice loquebantur. Deinde Anglice, Germanice, Francogallice, Hispanice, et Italiane loqui, atque Nederlandice, Lusitanice, et Catalanice legere potuit. Fuit alumnus Collegii Regii apud Cantabrigienses. Lector et professor meruit in Collegio Birkbeck Londiniensi. Anno 2003, Praemium Balzan obtulit propter historiam saeculi vicensimi.
Dialectica
Dialectica (etiam dialecticae et ratio dialectica) est logica disputandi ad dissolvendas dissentiones ars, quae in philosophia Inda et Europaea post antiquitatem est gravissima. Verbum dialectica in Graecia Antiqua ortum est, et populo a Platone in Dialogis Socraticis factum est gratum. Ratio dialectica est dialogus quasi diverbium inter duo aut plus homines quibus sunt opiniones de quadam re discrepantis, qui autem rei veritatem per rationalem disceptationem loquendo statuere volunt. Sic differt dialectica a mera disputatione, qua interlocutores opiniones de quadam quaestione tenent, disceptationem vincere volentes, vel adversario converso, vel eorum opinione recta probata, vel opinione adversarii falsa probata; ergo disceptationi a iudicibus iudicandum est. Dialectica a rhetorica differt, quae logos vel pathos vel ethos adhibet.
Dialectica inter trivium artium liberalium numeratur.
Saeculo XIX etiam origo facta est artis phlosphiae Ioannes Fichte, deinde G. W. F. Hegel qui dialecticae tres gradus; propositio, negatio et negatio negationis, quod historiam e servitute per laborem ad civitatem in legibus positam explicavit. Deinde Carolus Marx more materialismo succedessit.
Appius Claudius Ap.f. Crassus
Appius Claudius Ap.f. Crassus Sabinus Inregillensis (nescimus, quando natus quandove mortuus sit) senator Romanus saeculi quinti a.C.n. fuit.
Familia
Pater eius Appius Claudius Ap.f. Crassus Inregillensis Sabinus famosus decemvir legibus scribundis anni 451/450 a.C.n. erat. Filius Appius Claudius Crassus Inregillensis Sabinus anno 403 a.C.n. tribunus militum consulari potestate electus est.
Cursus honorum
Ipse Appius anno 424 a.C.n. una cum Spurio Nautio Sp.f. Rutilo, Sexto Iulio Iullo atque Lucio Sergio L.f. Fidenate tribunus militum consulari potestate erat. Eo anno ludi bello in Veios et Aequos vota habitae sunt, postquam anno superiore indutiae constitutae sunt. Praeterea tribuni senatus consultum efficerunt, qua anno proximo consules et patricios eligerentur. Id contra voluntatem tribunorum plebis fecerunt.
Cuthebertus Tonstallus
Cuthebertus Tonstallus (Anglice Cuthbert Tunstall; natus anno 1474; mortuus die 18 Novembris 1559) fuit episcopus Dunelmensis regnantibus Henrico VIII, Eduardo VI, Maria I et Elizabeth I.
Serena Vitale
Serena Vitale (Brundisii die 3 Martii 1945 nata) est scriptrix Italica quae operis ''La casa di ghiaccio. Venti piccole storie russe '' gratia anno 2000 Litterarum Praemium Chiara et insequenti anno praemium Bagutta accepit.
Pales
Pales (Palis, f.) apud antiquos Romanos erat dea pascuorum et pastoriciae artis. Itaque Vergilius poeta eam bis invocat in tertio libro Georgicon, cum de armentis boum et equorum vel de gregibus caprarum et ovium agitur. Feriae huius deae, Parilia vel Palilia nomine, die 21 Aprilis celebrabantur, qui dies etiam dies natalis urbis Romae habebatur. Quod argumento fuit eruditis hominibus qui Palatini montis nomen a dea Pale dictum volunt. In hoc colle enim "Roma quadrata" vel "Roma Romulea" a pastoribus condita erat. Nonae Iuliae (7 Iulii) quoque fortasse in honorem eiusdem deae, necnon alterius eiusdem nominis, feriatae fuerunt : nam in Fastis Antiatibus sub hoc die rubricatis litteris legitur : "PALIBVS II".
Rure signa lignea Palis fiebant, quibus lacte aspersis placabatur dea. Liba de milio quotannis ei offerebant et acervi stipulae accendebantur, quos pastores fortiter triplici saltu transiliebant. Templum quoque deae dedicatum est post bellum adversus Sallentinos (267 a.C.n.), pretium victoriae : de quo plura nescimus.
Haec verba nomini deae apposita sunt a poetis : alma, domina pastorum, fecunda, magna, placida, sancta, silvicola, veneranda.
Salix
Salix est genus plantarum familiae Salicacearum, quod in Europa, Africa, Asia, et America Septentrionali gignitur. Salix saepe in humo frigido in hemisphaerio septentrionali crescit. Aliquae species salicum arbusta sunt, aliquae arbores.
Medicina
Cortex salicarum tannina, phenolglycosida, salicinum et derivata eorum acylata continet. In corpore humano, salicinum quidem profecto in acidum salicylicum, cui effectus antipyretici et analgetici sint, convertitur.
Species
Hoc genus comprehendit circa 300 species, inter eas:
Rosetta Loy
Rosetta Loy (Romae nata die 15 Maii 1931; mortua die 1 Octobris 2022) fuit scriptrix Italica quae anno 1985 mythistoriae Le strade di polvere gratia Praemium Campiello et anno 2005 operis Nero è l'albero dei ricordi, azzurra l'aria gratia praemium Bagutta accepit.
Spurius Nautius Sp.f. Rutilus (tribunus militum 424 a.C.n.)
Spurius Nautius Sp.f. Rutilus (nescimus, quando natus quandove mortuus sit) senator Romanus saeculi quinti a.C.n. erat.
Familia
Inter maiores eius Spurius Nautius Sp.f. Rutilus erat, qui anno 488 a.C.n. consulatum gessit. Filius Spurius Nautius Rutilus anno 411 a.C.n. consul et ter tribunus militum consulari potestate erat.
Cursus honorum
Spurius anno 424 a.C.n. tribunus militum consulari potestate electus est. Collegae Lucius Sergius L.f. Fidenas II, Appius Claudius Ap.f. Crassus, Sextus Iulius Iullus fuerunt. Eo anno ludi bello in Veios et Aequos vota habitae sunt, postquam anno superiore indutiae constitutae sunt. Praeterea tribuni senatus consultum efficerunt, qua anno proximo consules et patricios eligerentur. Id contra voluntatem tribunorum plebis fecerunt.
Philippus I (rex Castellae)
Philippus Austriae qui dicitur Formosus (natus  Brugis die 22 Iulii 1478 – obiit die 25 Septembris 1506 Burgis) filius Mariae Burgundiae et imperatoris Sacri Romani Imperii Maximiliani I, fuit archidux Austriae, Dux Burgundiae (Philippus IV; 1482 - 1506) et rex Castellae et Legionis (Philippus I) ab anno 1504 usque ad annum 1506 propter nuptias cum Ioanna Castellae, filia Regum Catholicorum.
Filii et filiae Ioannae et Philippi fuerunt:
Gnaeus Sentius Saturninus (consul 41)
Gnaeus Sentius Saturninus (nescimus, quando natus sit, mortuus est anno 66) senator Romanus patricius fuit. Pater eiusdem nominis anno 4 consul suffectus creatus est. Ipse anno 41 ad consulatum ordinarium pervenit. Cum Caligula 24 Ianuarii a coniuratoribus caesus esset, Saturninus in senatu censuit rem publicam liberam esse restituendam. Sed praetoriani milites Claudio imperatori favebant. Quod denique Saturnino detrimento non fuit, nam in expeditione Britannica anni 43 comes imperatoris erat atque ornamenta triumphalia et statuam trumphalem in foro Augusto accepit. Nerone imperatore autem Saturninus supplicio affectus aut ad mortem ipsius manu coactus est. Eius memoria anno 66 damnata est.
Spurius Larcius Rufus (Flavus)
Spurius Larcius Rufus vel Flavus bis consul Romanus saeculo 6 et 5 a.C.n. fuit.
Cursus honorum
Nihil certi de eius vita novimus. Anno 507 cum aliis Horatium Coclitem adiuvit, qui pontem in Tiberim contra Etruscos et Porsennam regem defendebat. Annis 506 a.C.n. et 490 consul fuisse videbatur. Postea legatus in Campaniam ad frumentum emendum fuit et contra Etruscos pugnavit. Consul II cum aliis consularibus ad Gaium Marcium Coriolanum missus est et anno 387 a.C.n., dum ambo consules militant, praefectus Urbi Romae fuisse dicitur. Postremo anno 482 Interrex ad comitia habenda fuit.
Pretty Woman
Pretty Woman est comoedia pellicularis, anno 1990 a Garry Marshall, moderatore cinematographico Americano, creata, in qua enarratur fortuna meretricis Vivianae Ward (Iuliae Roberts), cuius vitae consuetudines, cum ditissimo negotiorum homini occurrit et eius amore capta est, repente mutantur. In pellicula agunt hi histriones: Nititur autem argumentum huius pelliculae totum in fabula antiqua, quam de Pygmalione Ovidius in libri metamorphoseon decimo, inde a v. 243 ad v. 297, primum litteris mandavit, quamque Georgius Bernardus Shaw comoedia Pygmalion inscripta sic ad suae aetatis captum accomodavit, ut non sculptorem signo vitam, sed virum doctum puellae humili loco natae humanitatem addidisse finxerit. Qua in re Shaw veram denique humanitatem non in doctrina orationeve culta, sed in eo sitam esse docuit, ut et amare possis et amari. Id autem ancillula sordida, qua est morum suavitate, spectatores docet, unde evenit re vera eam semper hominem verum fuisse, virum doctum autem inhumanum. Ab huius comoediae argumento profecti anno 1956 Fredericus Loewe compositor Alanusque Jay Lerner scriptor fabulam musicalem My fair lady inscriptam fecerunt, quae postea anno 1964 a Georgio Cukore in pelliculam ubique maxima hominum frequentia receptam conversa est. Qua in fabula musicali humanitas puellae de praeceptoris arrogantia tantam reportat victoriam, ut is denique illius amore commotus ad humanitatem veram instructus sit. Inscriptio pelliculae Pretty Woman nostrae conversio videlicet inscriptionis illius Anglicae, quae vetustatem quandam redolet, in linguam Americanam hodiernam est, argumentum autem similiter renovatum et illis annorum, ut ita dicam, nonagesimorum temporibus adaptatum est, qua quidem aetate hominem non esse nisi divitem inter plurimos constaret.
Litterae Anglonormannicae
Litterae Anglonormannicae, scilicet Anglonormannice compositae, saeculis XII, XIII et XIV scriptae sunt in Anglia a Normannis ab anno 1066 devicta.
Universitas Texana
Universitas Texana (Anglice: University of Texas at Austin) est universitas Austinopoli in urbe sita. Cum 50 000 discipuli illam frequentent, universitas est una ex quinque maximis universitatibus Americanis.
Maria Dominicus Chenu
Maria Dominicus Chenu (natus Marcellus Chenu die 7 Ianuarii 1895 in Soisy-sur-Seine - Lutetiae obiit die 11 Februarii 1990), dominicanus, fuit illustris theologus Catholicus, cum Ivo Congar, Ioanne Daniélou ac Henrico de Lubac conditor theologiae, quae dicitur novae theologiae et diarii Concilium. Chenu Concilio Vaticano Secundo interfuit.
Ollius
Ollius   (Italiane: Oglio) est flumen Italicum n Regione Langobardia situs.
Geographia
Flumen 280 chiliometra in longitudinem patet. Longitudine ergo est quintum flumen Italicum. In Daligni Vallis Camunnorum oritur, et in Padum flumen influit.
Ollius est flumen imissarium ac flumen emissarium Lacus Sebini
Helena Varvello
Helena Varvello (Taurini nata anno 1971) est poëtria et scriptrix Italica quae anno 2008 operis  "L'economia delle cose gratia praemium Bagutta operis primis dicatum accepit.
Wolf Rilla
Wolf Rilla (natus Berolini die 16 Martii 1920; mortuus Grassae in Francia die 19 Octobris 2005) fuit moderator cinematographicus et pellicularum mythistoriarum scriptor Britannicus e Germania ortus.
Filius Gualterii Rilla histrionis et Theresae Klausner uxoris fuit. Familia anno 1934 propter vexationes legesque Nazisticas contra Iudaeos in Londinium migravit.
Anna Banti
Anna Banti (Florentiae nata Lucia Lopresti die 27 Iunii 1895; mortua in Ronchi di Massa die 2 Septembris 1985) est scriptrix Italica quae anno 1972 operis Je vous écris d'un pays lontain"  gratia praemium Bagutta accepit.
Thomas Linacrius
Thomas Linacrius (natus circa annum 1460 Brampton in Derbiensi Comitatu, mortuus die 20 Decembris 1524) fuit presbyter catholicus, medicus et Anglicus homo doctus Renascentiae. Erasmus Roterodamus de Thoma Linacrio scripsit: "vir non exacti tantum sed sever judicii". Epitaphius Thomae a Ioanne Caio scriptus sonat: "Fraudes dolosque mire perosus; idus amicis; omnibus ordinibus iuxta carus."
Opera
Linacrius etiam interpres operam dedit et multa de Graeco sermone in Latinum reddidit:
Silvia Di Natale
Silvia Di Natale (Genuae nata anno 1951) est scriptrix Italica quae anno 2001  operis Kuraj gratia praemium Bagutta operis primis dicatum et anno 2006 mythistoriae L'ombra del cerro Praemium Grinzane Cavour accepit.
Ioannes Daniélou
Ioannes-Guenolé-Maria Daniélou (natus die 14 Maii 1905 in Noviliaco ad Sequanam, Francia - Lutetiae obiit die 20 Maii 1974), Iesuita, fuit illustris theologus Catholicus, cum Ivo Congar, Maria Dominico Chenu ac Henrico de Lubac conditor theologiae, quae dicitur novae theologiae. Die 28 Aprilis 1969 cardinalis a papa Paulo VI creatus est. Daniélou fuit etiam socius Academiae Francicae, accurate in Academiam anno 1972 cooptatus est.
Gaius Caecina Largus
Gaius Caecina Largus (quando natus sit mortuusve, ignotum est) senator Romanus primo saeculo post Christum natum fuit. Pater eius eiusdem nominis cum aliis theatrum Volaterrarum aedificavit. Frater Gaius Silius Aulus Caecina Largus anno 13 consul ordinarius erat. Ipse, qui iam ab anno 38 frater Arvalis erat, toto anno 42 cum Claudio imperatore consulatum ordinarium gessit. Anno 48 imperatorem in Messalina tollenda valde adiuvit : Eum ab Ostia in urbem secutus est, ut Messalinam comprehenderent. Ante annum 57 mortuus est.
De eius horto Plinius Maior scripsit: "Haec fuere lotoe patula ramorum opacitate lascivae, Caecina Largo e proceribus crebro iuventa nostra eas in domo sua ostentante...".
Rosa Matteucci
Rosa Matteucci (Urbe Vetere nata anno 1960) est scriptrix Italica quae anno 1999  operis  Lourdes gratia praemium Bagutta operis primis dicatum et Praemium Grinzane Cavour iuvenibus dicatum accepit.
Gulielmus Tindalus
Gulielmus Tindalus, vulgo William Tyndale (natus circa annum 1484 in North Nibley Glocestriae; supplicio affectus est die 6 Septembris 1536  Vilvordiae  prope Bruxellas) fuit presbyter eruditus qui Bibliam Latino sermone in Anglicum reddidit.
Dettingen (Sumelocenna)
Geographia
Tettinga iacet in alta planitie sex chiliometra meridiem versus ab Summelocenna.
Extentio
Superficies territorii Tettingae complet 962 hectara. Ita Tettinga superficiei magnitudine est maximum suburbium Sumelocennae.
Incolae
Vicus habet 1783 incolās mense Ianuario MMVIII.
De religione
Cives Tettingae sunt praecipue catholici Romani.
Aentius Bearzot
Aentius Bearzot (natus Agelli in Foro Iulii-Venetia Iulia die 26 Septembris 1927; Mediolani die 21 Decembris 2010 mortuus) fuit pedilusor et postea turma Italiana procurator etiam anno 1982, cum grege Italico Certamen Mundiale Pedilusorii vicit.
Wanda Marasco
Wanda Marasco (Neapoli nata die 6 Maii 1953) est magistra, scriptrix, actrix et moderatrix cinematographica Italica quae anno 2004 operis L'arciere d'infanzia gratia praemium Bagutta operis primis dicatum accepit.
Laura Bosio
Laura Bosio (Vercellis nata die 10 Maii 1953) est scriptrix Italica quae anno 1994  operis  I dimenticati gratia praemium Bagutta operis primis dicatum accepit.
Christianus de Trecis
Christianus de Trecis (Francogallice eius aetatis Crestiens de Troies) fuit poeta saeculi duodecimi qui praecipue in aula comitum Campaniae cantitavit. Quattuor carmina comitissae Mariae inter annos 1160 et 1172 dicavit; quinta autem, quod inter annos 1180 et 1190 scribebat sed nunquam terminavit, Philippo, comite Flandriae, dicavit. Haec carmina historias narrant vel legendarias vel fictas de equitibus aulae regis Arthuri; initium faciunt novi litterarum generis, partim e carminibus aut fabulis narratorum Armoricanorum retracti, in linguis vernacularibus romans vel romance ("fabula romanica") appellati.
Christianus in praefatione carminis Cliges sua alia opera nominat:
Ioanna (regina Castellae et Legionis)
Ioanna appellata Ioanna Insana (Hispanice Juana "la Loca") (Toleti 6 Novembris 1479 — Turresellis die 12 Aprilis anno 1555), fuit Regina Castellae ab anno 1504 usque ad mortem. Cum pater eius obiit die 16 Ianuarii 1516, illa etiam regina Aragonae, Navarrae, Neapolis et Siciliae facta est.
Vita
Nam nihilominus, illa insana habita, senatus Castellanus (Hispanice Cortes) regem fecit patrem Ferdinandum Catholicum et post mortem filium Ioannae Carolum. Ioanna captiva usque ad mortem in monasterio Sanctae Clarae in oppido Turresellis (Tordesillas) vixit.
Ambrosius (poeta)
Ambrosius (vulgo Ambroise; floruit c. 1190), Normanniae ut videtur incola, fuit auctor carminis historici Francogallice scripti (et in textu manu scripto sermoni Anglonormannico assimilati) de tertia expeditione sacra et de rebus gestis regis Ricardi I (titulo L'estoire de la guerre sainte). Ambrosius enim ipse, minime miles sed fortasse vates et aulicus regis, expeditioni participavit.
Tragemata
Tragēmata (Graece τράγημα, saepius pl., τραγήματα), vel Latinitate pura secundae mensae, sunt cursus cenatorius qui cenam conficit, plerumque in cibis dulcibus, sicut confecta vel fructus, et aliquando potione sicut vinum secundae mensae vel anisatum consistens; praeterea, coffeum, caseos, nuces, aliasve saporificas in Civitatibus Foederatis comprehendere potest, res alibi cursus alius habitas. In nonnullis mundi regionibus, sicut in multo Africae Mediae et Occidentalis, multisque Sinarum regionibus, traditio mensae secundae abest. Secunda mensa similis est bellariae, licet bellaria dulcis esse, nec tantum post cenam anteponi soleat.
Locutio "mensae secundae" in multorum confectorum generibus adhibere potest, sicut crustula Anglica (biscuits), scriblitae, scriblitae apertae, crustula, artolagani, gelatinae, crema gelida (et alia glacierum edibilium genera), cuppedia, crusta, tyropatinae, tong sui (iura dulcia). Fructus etiam in cursibus secundae mensae plerumque inveniuntur ob eorum dulcedinem naturalem. Nonnullae culturae ad secundas mensas parandas cibos dulces reddunt qui ferme sunt saporificos.
Historia
Deis in Mesopotamia antiqua, India antiqua, aliisque civilizationibus antiquis dari solebant ciborum dulcium dona. Fructus sicci et mel ut videtur primae dulcificatores in plurimis mundi regionibus adhibebantur, sed divulgatio sacchari, graminis dulcis, per totum mundum necessaria ad secundam mensam progrediendam erat.
Serraria Fontana
Fractiones
Ciglio, Fontana, Martofa, Migliaccia, Sant'Angelo d'Ischia, Succhivo d'Ischia.
L'estoire de la guerre sainte
L'estoire de la guerre sainte est carmen historicum Francogallice scriptum (et in textu manu scripto sermoni Anglonormannico assimilatum) quod de tertia expeditione sacra et de rebus gestis regis Ricardi I narrat. Carmen ab Ambrosio Normanniae incola compositum est, qui, fortasse vates et aulicus eius regis, expeditioni participavit.
Pagus Borra - Travalda
Pagus Borra (Borra ) vel Borra - Beata Virgo Maria Braccini in Travalda (Beata Virgo Maria Tussis in Travalda), olim Travalda (Italiane: Travalda - La Borra) est vicus Italiae in municipio Pontis Herae circiter 949 incolarum, in provincia Pisana, in Valle Arni Inferiore, in Valle Herae et in Tuscia Regione. Incolae Borrae Borrenses appellantur.
Historia
Hoc loco fuit iam tempore langobardus burgus, hodie extinctus, cui nomen Travalda vel Terra Walda. Hic fuit plebs cui nomen Sancta Maria Ducentae et in illo tempore quoque burgus mutavit nomen in Ducenta. Deinde nomen plebis Sancta Maria ac Sanctus Ioannes Baptista ad Planum factum est et iterum burgus Ad Planum vel Applanum.
Saeculo XI Dominus Travaldae Bernardus, Gerardi filius: ipse generis autctor Upezzinghi putatur. Bernardus Upezzinghi iussit pontem aedificari prope ostium Herae fluminis, in ipso loco ubi postea Castrum Heraeponticum surget.
Hic burgus locus originalis Gentis Adplanae (vel Adplani et Appiani) fuit, qui Domini Plumbinenses fuerunt.
Lindley Murray
Lindley Murray (natus Harper Tavern in vico Pennsilvaniae die 7 Iunii 1745; mortuus Holdgate iuxta Eboracum Angliae die 16 Ianuarii 1826) fuit causidicus et grammaticae peritus Anglicus.
Robertus Lowth
Robertus Lowth (natus in Antonia, Anglia die 27 Novembris 1710; mortuus die 3 Novembris 1787) fuit episcopus, poesis professor apud universitatem Oxoniensem et grammaticae peritus Anglicus.
Cornelius Lupus
Cornelius Lupus (nescimus, quo anno natus sit, mortuus est anno 47) senator Romanus fuit. Tiberio regnante proconsul Cretae et Cyrenes provincia erat, anno 42 consul suffectus factus est. Quamquam amicus Claudii anno 47 Publio Suillio Rufo auctore accusatus et supplicio affectus est.
Gaius Cestius Gallus (consul 42)
Gaius Cestius Gallus (quo anno natus sit, nescimus, mortuus est anno 67) senator Romanus fuit. Pater eius Gaius Cestius Gallus anno 35 consul ordinarius erat. Ipse anno 42 consul suffectus creatus est. Anno 63 legatus Augusti pro praetore Syriam suscepit, primo sine imperio in milites, quod apud Gnaeum Domitium Corbulonem mansit. Anno 66 legionibus interim acceptis Iudaeam, ubi procurator Gessius Florus cum incolis iurgabat, pacare conatus est, sed ipso facto bellum Iudaicum dictum movit. Oppugnationem Hierosolymorum solvere coactus dum sese recipit gravem cladem subiit. Anno 67 in Iudaea mortuus est. Successor in bello Iudaico erat Vespasianus, qui paulo post imperavit; in administratione Syriae Gaius Licinius Mucianus ei successit.
Lucius Pedanius Secundus
Lucius Pedanius Secundus (natus ignoto anno, mortuus anno 61) fuit senator Romanus. Frater eius Gnaeus Pedanius Fuscus Salinator, consul suffectus anni 61 erat. Ipse consulatum suffectum anno 43 administrabat, post mortem Quinti Volusii Saturnini praefectus urbi Romae factus est. Anno 61 in sua domo necatus est. Senatus itaque, populo invito, decrevit, ut tota familia, circa 150 servi, necarentur.
Paulus Lücke
Paulus (Theod.: Paul Lücke (natus 13 Novembris 1914 vico Schöneborn apud Coloniam, mortuus 10 Augusti 1976 Erlangae) vir publicus Germaniae et sodalis Christianae Democraticae Unionis Germaniae erat.